|  |  |  |
| --- | --- | --- |
| 12.07.2019 | Nr. | 118 |

**Par pieļaujamo vilku nomedīšanas**

**apjomu 2019./2020. gada medību sezonā**

1. Pamatojoties uz Medību likuma 6. un 20. pantu, Ministru kabineta 22.07.2014. noteikumu Nr.421 „Medību noteikumi” (turpmāk - Medību noteikumi) 3.1.7. punktu un LR Zemkopības ministrijas 20.06.2018. kārtības Nr.18 “Medījamo dzīvnieku populāciju stāvokļa novērtēšanas un pieļaujamā nomedīšanas apjoma noteikšanas metodika” (turpmāk-Kārtība) 25.1. punktu, izvērtējot lietderības apsvērumus, 2019./2020. gada medību sezonā pieļaujamo vilku nomedīšanas apjomu nosaku, saglabājot iepriekšējā medību sezonā noteikto pieļaujamo vilku nomedīšanas apjomu – 280 (divi simti astoņdesmit) dzīvnieki.

2. Lai nodrošinātu Medību likuma 6. pantā noteiktā izpildi saskaņā ar Kārtības 25.punktu, paturu tiesības:

2.1. sugas aizsardzības nolūkos samazināt pieļaujamo vilku nomedīšanas apjomu vai noteikt medību slodzes samazināšanas iespējas;

2.2. lai nepalielinātu zaudējumu risku, ko vilku nodarītie postījumi varētu radīt lauksaimniecībai:

2.2.1. noteikt pieļaujamā vilku nomedīšanas apjoma sadali pa virsmežniecībām;

2.2.2. palielināt pieļaujamo vilku nomedīšanas apjomu.

3. Lai nodrošinātu, ka netiek pārsniegts pieļaujamais vilku nomedīšanas apjoms, saskaņā ar Medību likuma 21., 22. panta pirmo un ceturto daļu, Medību noteikumu 3.1.7., 9.2., 34., 35., 43.1., 43.2., 44., 51.1., 51.2., 51.8., 51.9. un 104. punktu, pamatojoties uz Valsts pārvaldes iekārtas likuma 17. panta pirmo un trešo daļu, uzdodu:

3.1. virsmežziņiem:

3.1.1. nodrošināt inženieru medību jautājumos, vecāko medību inspektoru, vecāko mežziņu, mežziņu, vecāko referentu, kā arī medību tiesību lietotāju informēšanu par šo rīkojumu;

3.1.2. organizēt informācijas apmaiņu ar medību tiesību lietotājiem tā, lai mednieki pirms medību uzsākšanas saskaņā ar minētajiem Medību noteikumu punktiem tiktu informēti par vilku medīšanas kārtību un jau izmantoto pieļaujamo vilku nomedīšanas apjoma daļu;

3.1.3. nodrošināt Valsts meža dienesta (turpmāk – VMD) par medību uzraudzību atbildīgo darbinieku un medību tiesību lietotāju iepazīstināšanu ar Eiropas Padomes 1996. gada 9. decembra Regulas (EK) Nr.338/97 par savvaļas dzīvnieku un augu sugu aizsardzību, reglamentējot to tirdzniecību (turpmāk – Regula) 8. panta 1.punkta nosacījumu, ka šīs Regulas A pielikumā uzskaitīto sugu īpatņus (tātad arī vilkus un lūšus) aizliegts pirkt, piedāvāt pirkšanai, iegādāties komerciāliem nolūkiem, publiski izstādīt komerciālos nolūkos, lietot komerciāliem mērķiem un pārdošanai, uzglabāt pārdošanai, piedāvāt pārdošanai vai transportēt pārdošanai bez CITES sertifikāta. Pieteikuma veidlapa CITES sertifikāta saņemšanai pieejama Dabas aizsardzības pārvaldes mājaslapas sadaļā “CITES” vai VMD mājaslapā (http://www.vmd.gov.lv/valsts-meza-dienests/statiskas-lapas/medibas/es-sfera-esoso-sugu-monitorings?nid=1697#jump);

3.1.4. uzraudzīt akta par vilka/lūša nomedīšanu (http://likumi.lv/ta/id/267976-medibu-noteikumi) aizpildīšanu par katru nomedīto vilku;

3.1.5. nodrošināt vilka medību atļaujas izsniegšanu medību tiesību lietotājam saskaņā ar Procedūrā KR.10.P.004 noteikto kārtību, pamatojoties uz uzrādītu aizpildītu aktu par vilka/lūša nomedīšanu;

3.1.6. uzraudzīt veidlapas “Informācija par izlietotajām medību atļaujām” (Medību noteikumu 3.pielikums) iesniegšanu;

3.1.7. nodrošināt pielikuma ”Medību slodze un vilku populācijas tendences” aizpildīšanu, glabāšanu lietā BX.Y.5-1 un kopijas nosūtīšanu elektroniskā formā uz e-pastu medibas@vmd.gov.lv vienas darba dienas laikā pēc saņemšanas;

3.1.8. nodrošināt informācijas par nomedītajiem vilkiem (dzimums, vecums un nomedīšanas vietas koordinātes Latvijas 1992. gada ģeodēzisko koordinātu sistēmā) nosūtīšanu elektroniskā formā uz e-pastu medibas@vmd.gov.lv vienas darba dienas laikā pēc vilka nomedīšanas;

3.1.9. par ikvienu vilku, kura bojā ejas cēlonis nav medīšana, vienas darba dienas laikā informēt VMD Medību daļu;

3.1.10. saņemot VMD Medību daļas paziņojumu par vilku medību saskaņojumu, aizliegt vilku medības bez ikreizējas pieteikšanas;

3.2. pilnvaroju virsmežziņus atļaut medību tiesību lietotājiem medības ar dzinējiem vai traucēšanu, medījot vilkus no 15. jūlija līdz 30. septembrim;

3.3. VMD Medību daļas vadītājam:

3.3.1. nodrošināt rīkojuma un operatīvās informācijas par nomedīto vilku apjomu ievietošanu VMD mājaslapā (http://www.vmd.gov.lv/valsts-meza-dienests/statiskas-lapas/medibas/es-sfera-esoso-sugu-monitorings?nid=1697#jump);

3.3.2. nodrošināt, lai netiktu pārsniegts noteiktais nomedīšanas apjoms valstī, koordinējot vilku medību turpināšanu virsmežniecībās no brīža, kad līdz noteiktā pieļaujamā vilku nomedīšanas apjoma izpildei ir atlikuši 10 (desmit) dzīvnieki;

3.3.3. vērtēt medījamo dzīvnieku populācijas stāvokli un sniegt priekšlikumus par izmaiņām rīkojumā.

4. Rīkojuma izpildi kontrolēt Meža resursu pārvaldības departamenta direktoram.

Pielikumā: Medību slodze un vilku populācijas tendences uz 1lpp.

|  |  |  |  |
| --- | --- | --- | --- |
| Ģenerāldirektors | ŠIS DOKUMENTS IR ELEKTRONISKI PARAKSTĪTS  AR DROŠU ELEKTRONISKO PARAKSTU  UN SATUR LAIKA ZĪMOGU | | A.Krēsliņš |
| Lūsis 67212776  valters.lusis@vmd.gov.lv | |  | |
| Ar rīkojumu iepazīstināt: virsmežniecības, S.Mūrnieci, V.Lūsi  Rīkojumu nosūtīt: daba@daba.gov.lv; lvm@lvm.lv  info@lms.org.lv; latma@latma.lv; info@mezaipasnieki.lv  birojs@zemniekusaeima.lv; losp@losp.lv  Ievietot https://moodle.vmd.gov.lv | | | |